Πανεπιστημιακό Γενικό Νοσοκομείο Πατρών

Το Πανεπιστημιακό Γενικό Νοσοκομείο Πατρών «Παναγία η Βοήθεια» (εν συντομία: Π.Γ.Ν.Π.) είναι ελληνικό πανεπιστημιακό γενικό δημόσιο νοσοκομείο στο Ρίο Αχαΐας. 

Βρίσκεται πλησίον της πανεπιστημιούπολης του Πανεπιστημίου Πατρών και απέχει οδικώς 9 χιλιόμετρα περίπου από το κέντρο της πόλης της Πάτρας. Το 1988, έτος περάτωσης της κατασκευής του, είχε χωρητικότητα 600 κλινών, εσωτερική επιφάνεια 63.000 m² και επιφάνεια εξωτερικών χώρων 95.000 m². Σήμερα το νοσοκομείο διαθέτει περίπου 800 κλίνες, καθιστώντας το μία από τις μεγαλύτερες νοσηλευτικές μονάδες σε ολόκληρη την χώρα. Διαθέτει επίσης μεγάλους χώρους στάθμευσης οχημάτων, περίπου 4 στρεμμάτων, ενώ έξω από την κεντρική πύλη του νοσοκομείου υπάρχει σταθμός και στάση του Αστικού ΚΤΕΛ Πατρών με συχνά δρομολόγια από και προς το κέντρο της Πάτρας.

Δείτε επίσης
 Ρίο
 Πάτρα
 Πανεπιστήμιο Πατρών 
 Κατάλογος νοσοκομείων της Ελλάδας

Πηγές 
ΟΜΕΤΕ Α.Ε., κατασκευαστικές πληροφορίες για μερικά νοσοκομεία της Ελλάδας.

Εξωτερικοί σύνδεσμοι 
 Ο επίσημος ιστότοπος του νοσοκομείου

Νοσοκομεία στην Ελλάδα
Κτίρια και κατασκευές στην Πάτρα